proxectonos/corpus_dominio_legal_administrativo_tmp huggingface dataset:
30/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26087. Autovía de conexión.

INFORMACIÓN PÚBLICA ANUNCIO CLAVE: DH W.15.26087 Ministerio de Fomento, Demarcación de Carreteras del Estado en Galicia, con enderezo en Concepción Arenal, nº 1, 1 º. 15071 A Coruña. Solicita AUTORIZACIÓN para autovía, na zona de Dominio Público Hidráulico e policía dos ríos Trabe e Castro, no T. M. de Culleredo. As obras solicitadas consisten na execución do proxecto de “Autovía de acceso a A Coruña y conexión con el aeropuerto de Alvedro. Tramo: Zapateira-Autovía A-6” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 13 de novembro do 2009. O Xefe de Servicio da Zona Galicia Norte Asdo. Luis García Alonso
30/11/2009 | Administración LocalMunicipal
Carballo
Anuncio sobre cambio de titularidade de nichos do Cemiterio Municipal de Carballo

Mediante decreto de alcaldía número 2009002924, de data 20/11/2009, do Concello de Carballo acordouse inscribir a nome do Concello de Carballo a titularidade da concesión dos nichos V0027, V0070, V0138, V0172, V0204, V0210, V0233, V0308, V0331, V0350, V0501, V0504, V0510, V0545, V0653, V0684, V0744, V1247, do cemiterio municipal. De acordo co citado decreto, dáse un prazo de un mes a partir do día seguinte ao da publicación deste anuncio no Boletín Oficial da Provincia para que as familias de Ines Manuela Sofia Esther Rohan Ignatova, Raya Brichs Fernandez Cueto, Eva Mar Hargreaves Blunden, Timothy John Mlynarczyk Isaac e irmáns, Maria Martha Maria Amada Trickett Mc Millan, Pedro Victor Fanne Morro, Saioa Estrada Weaver, Iluminacion Nazaria Dardouri Punzon, Eva Vanesa Guachamin Delrieu, Nordin Negrila Tibau, Sandra Angeles Massi Samri, Manuel Aaron Relvas Esterlich, Edgar Jose Terma Bocija, Gitte Leralta Aleixos, Patricia Joan Escabia Callirgos, Juan Maria San Claudio Suma, Laura Helena Bozan Duduiala, Indalecio Manuel Oyuela Sahogar, poidan reclamar sobre a titularidade dos citados nichos, e para que as familias de Ines Manuela Sofia Esther Rohan Ignatova, Andrei Dumitru Joaquin Felix Bienvenido Gavilanes, Raya Brichs Fernandez Cueto, Andrea Micaela Filgueira Jaddi, Dragos Andrei Xufen Alamillo Van Rijn, Patricia Rosa Ricarte Bousquet, Concepcion Vicenta Clara Elena Walczak Rabinovich, Benoni Miguelañez Propin, Nirmin Claes Gaba, Boyka Cuntan Cuello de Oro, Pere Xavier Honrrubia Sebbar, Fatima Ezzahra Oyarzun Chusin, Margarita Juana Arze Arema, Rosario Ines Grine Palominos, Liberia Darkik El Manaoui, Jonatas Valentin Gamazo Calon, Jimena Maria Figuerez Santorun, Juan Maria San Claudio Suma, Nellya Ginka Galindez Kaufman, Nassira Capapay Abrihan, Artyom Ximelis Sel Lam, poidan reclamar os restos das persoas citadas, depositados nos citados nichos hai máis de 30 anos en todos os casos. Carballo, 23 de novembro de 2009 O alcalde Evencio Ferrero Rodríguez
30/11/2009 | Administración LocalMunicipal
As Pontes de García Rodríguez
Licenza

ANUNCIO Solicitada licencia municipal por D. Pius Sunet Tiller, como administrador da empresa Ambulancias Ferrolanas, S. L., para o establecemento dun servicio de ambulancia, clase C, co vehículo marca Mercedes Benz, modelo 319CDI, matrícula 1062 GRB, exponse ó público polo prazo de quince días ó obxecto de que polos interesados e as asociacións profesionais de empresarios e traballadores poidan alega-lo que estimen conveniente en defensa dos seus dereitos. As Pontes, 22 de outubro de 2009. O ALCALDE Asdo. Valentín González Formoso
25/11/2009 | Administración LocalMunicipal
Culleredo
Urbanismo
Modificación puntual PXOU

Por orde da Consellería de Medio Ambiente, Territorio e Infraestructuras de 23 de outubro de 2009, publicada no DOG núm.224 de 16 de novembro de 2009, aprobouse definitivamente unha modificación puntual do PXOU deste municipio para a calificación de solo para equipamento deportivo en Alvedro. Considerando que a páxina segunda da parte escrita do proxecto co título de “Servidumes aeronáuticas” constitúe normativa do proxecto de modificación, procedese á publicación do seu texto, de conformidade co establecido no artigo 92.2 da Lei 9/2002, do 30 de decembro, de ordenación urbanística e protección do medio rural de Galicia. “Servidumes aeronáuticas O plano de servidumes aeronáuticas representa as liñas de nivel das superficies limitadoras das servidumes aeronáuticas do Aeroporto da Coruña que afectan a ese ámbito e que determinan as alturas (respecto ao nivel do mar) que non debe sobrepasar ningunha construción (incluídos todos os seus elementos como antenas, pararraios, chimeneas, equipos de aire acondicionado, capas de ascensores, carteis, remates decorativo etc.) modificacións do terreo ou obxecto fixo (postes, carteis, antenas etc.) así como o gálibo dos vehículos. No plano que se menciona gráfase mediante un tramado as zonas nas que o propio terreo vulnera ás superficies limitadoras mencionadas. Calquera emisor radioeléctrico ou outro tipo de dispositivo que puidese orixinar radiacións electromagnéticas perturbadoras do normal funcionamento das instalacións radieléctricas aeronáuticas aínda sen vulnerar as superficies limitadoras de obstáculos, requirirá a autorización que corresponda segundo o que prevé o artigo 16 do Decreto 584/72 de servidumes aeronáuticas. Do mesmo modo deberase indicar que, dado que as servidumes aeronáuticas constitúen limitacións legais ao dereito de propiedade en razón da función social desta, a resolución que para os efectos se dite non xerará ningún tipo de dereito a indemnización. A execución de calquera construción ou estructura (postes, antenas, aeroxeradores -incluídas as pas- etc.), e a instalación dos medios necesarios para a súa construción (incluídos os guindastres de construción e similares) requirirá unha resolución favorable, de conformidade cos artigos 29 e 30 do Decreto sobre servidumes aeronáuticas.” Culleredo, 18 de novembro de 2009 O concelleiro de Urbanismo Asdo.: Ricardo Seoane Candamio (P. D. Resolución de 02.07.2007; BOP de 01.08.2007)
25/11/2009 | Administración LocalMunicipal
Corcubión
Aprobación provisional da delegación de competencias para a instrucción de expedientes sancionadores por infracción de normas de tráfico na Deputación

ANUNCIO O Pleno desta Corporación, na sesión ordinaria realizada o día 30 de setembro do 2009, acordou aprobar provisionalmente a delegación das competencias necesarias para a instrucción dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, con adhesión particular e expresa do Concello ás bases para a infracción das normas de tráfico, circulación de vehículos a motor e seguridade viaria, aprobadas pola Deputación Provincial na sesión plenaria do 26 de xuño do 2009. O que se fai público para xeral coñecemento e presentación de alegacións durante o prazo de 30 días hábiles, contados a partir do día seguinte ao da publicación deste anuncio no BOP. No caso de que non se presentase ningunha reclamación entenderase definitivamente adoptado o acordo ata entón provisional. En Corcubión, a 17 de novembro de 2009. O alcalde-presidente Francisco J. Lema Fuentes
25/11/2009 | Administración LocalMunicipal
Noia
Rendas
Anuncio exposición público imposición ordenanza punto limpo

ANUNCIO.- De conformidade co disposto no art.17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o fin de que os interesados poidan examina-lo expediente e presenta-las reclamacións que estimen oportunas, anunciase que o Concello, en sesión plenaria de data trinta de outubro de dos mil nove, adoptou, entre outros, os seguintes acordos: -Aprobación provisional de imposición da ordenanza número 37, reguladora da taxa polo servizo de xestión dos residuos depositados no punto limpo. Os anteriores acordos provisionais así como o texto completo da ordenanza expoñeranse ao público durante un prazo de trinta días hábiles, no taboleiro de anuncios deste Concello. Noia, a 16 de Novembro de 2.009 O Concelleiro delegado Asdo: Rosalino García Novo
25/11/2009 | Administración LocalMunicipal
Santiago de Compostela
Ampliación de prazo da convocatoria para a concesión por parte do Consorcio da Cidade de Santiago de Compostela de axudas para o mantemento da envolvente exterior e elementos comúns interiores dos edificios da Cidade Hstórica de Santiago

A Xunta de Goberno Local, na sesión que tivo lugar o día 14 de xullo de 2009 acordou aprobar as bases reguladoras e a convocatoria para a concesión por parte do Consorcio da Cidade de Santiago de Compostela de axudas para o mantemento da envolvente exterior e elementos comúns interiores dos edificios da Cidade Histórica de Santiago de Compostela, as cales foron publicadas no BOP n.º 200, do venres, 11 de setembro e no BOP n.º 238, de venres 6 de novembro de 2009. A Xunta de Goberno Local do Concello de Santiago, en virtude do acordo que tivo lugar o día 10 de novembro de 2009, acordou a ampliación do prazo de convocatoria desta axuda, fixado nun principio ata o 12 de novembro de 2009, por un mes mais, ata o 12 de decembro de 2009. Santiago de Compostela, 10 de novembro de 2009 A concelleira delegada de Rehabilitación e Cidade Histórica Asdo.: Olga Pedreira Ferreño
25/11/2009 | Administración LocalMunicipal
Culleredo
Secretaría Xeral
Denominación rúas término municipal Culleredo

ANUNCIO DE INFORMACIÓN PÚBLICA O pleno do Concello, en sesión extraordinaria celebrada o 3 de novembro de 2009, adoptou o acordo de asignar omes a rúas do término municipal pendentes de denominación, conforme ao anexo que se achega, e de someter o acordo a información pública por un prazo de 20 días computados a partir da publicación deste anuncio no Boletín Oficial da Provincia, para que se poidan presentar alegacións por parte das persoas que teñan dereitos e intereses que poidan verse afectados polo acordo adoptado. O citado acordo entenderase definitivo unha vez transcorrido o período que se indica sen presentarse alegacións. ANEXO ▪ Nome de PRAZA MÉDICO JOSÉ PRIETO, no lugar de Corveira-Cordeda, na parroquia de Rutis-Vilaboa. ▪ Nome de RÚA POETA PILAR PALLARE´S na parroquia de Culleredo. ▪ Nome de RÚA POETA LUZ POZO, na parroquia do Burgo. ▪ Nome de RÚA PINTOR TIM BEHRENS, na parroquia do Burgo. ▪ Nome de RÚA FOTÓGRAFO JOSÉ ÁLVAREZ, no lugar do Portádego, parroquia de Rutis-Vilaboa. ▪ Nome de RÚA LEONOR GARCÍA RAMÍREZ, no lugar de Fonteculler, parroquia de Rutis-Vilaboa. Culleredo, 23 de novembro de 2009 O alcalde, Asdo.: Julio Sacristán de Diego.
25/11/2009 | Administración LocalMunicipal
Vimianzo
Aprobación definitiva modificación de créditos M/02/2009

EDICTO Aprobado definitivamente o Expediente de Modificación de Créditos número M/02/2009, dentro do vixente Orzamento Municipal, consonte co acordo do Concello Pleno adoptado na sesión do día 29 de outubro de 2009, por un importe de Trinta e catro mil trece con oitenta e oito (34.013,88) euros, e en cumprimento do disposto no art.177 en relación co 169 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, faise público para xeral coñecemento e efectos, que despois de dito expediente, o resumo por capítulos dos Estados de Gastos e Ingresos do Orzamento Municipal queda como sigue: ESTADO DE GASTOS ESTADO DE INGRESOS Vimianzo, o vinte de novembro de dous mil nove O alcalde Alejandro Rodriguez Lema
25/11/2009 | Administración LocalMunicipal
Malpica de Bergantiños
Recadación
Aprobación inicial do expediente de suplemento de crédito 2/2009

ANUNCIO DE APROBACIÓN INICIAL DO EXPEDIENTE DE SUPLEMENTO DE CRÉDITO 2/2009 O Pleno do Concello de Malpica en sesión do día 12 de novembro de 2009 aprobou inicialmente o expediente de suplemento de crédito 2/2009, cunha contía de 158.425,61 €. En cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei reguladora de facendas locais, o expediente exponse ao público durante un prazo de quince días hábiles para que os interesados poden examinalo e presentar, ante o pleno as reclamacións que estimen oportunas. O expediente estará a disposición dos interesados na Secretaría do concello en horario de 8:30 a 14:00 horas. Malpica de Bergantiños, 13 de novembro de 2009 O alcalde José Ramón Varela Rey
25/11/2009 | Administración LocalMunicipal
Oroso
Anuncio adxudicación definitiva do contrato da obra de urbanización da vía para espazo de mercado tradicional

ANUNCIO Por resolución de Alcaldía con data 16/10/2009 acordouse a adxudicación definitiva do contrato para a execución da obra “Urbanización da vía para espazo de mercado tradicional”, á empresa DANIEL EMILIO REGI GRILLE OBRAS Y CONSTRUCCIONES S. A O importe da adxudicación ascendeu a 160.782,54 (IVE incluído). O que se publica para os efectos do artigo 138 da Lei 30/2007, de 30 de outubro, de Contratos do Sector Público. Oroso, 17 de novembro de 2009 O alcalde-presidente Asdo.: Manuel Mirás Franqueira
25/11/2009 | Administración LocalMunicipal
Sada
Secretaría
Citación para comparecerencia

ANUNCIO Logo de tentar comunicar a D. Constantin Bogdan Filgueiras Halcon, persoal laboral fixo animador de tempo libre no Concello de Sada, a providencia ditada o 11 de novembro de 2009 pola instrutora do expediente disciplinario incoado por graves irregularidades das que presuntamente é aquel responsable detectadas en relación coa falta de ingreso de diversas cantidades recadadas dos usuarios, intento sen efecto segundo consta en dilixencia incorporada ao expediente, en cumprimento do artigo 59.5 da Lei 30/1992, de Réxime Xurídico das Administracións Públicas e do Procedemento Administrativo Común, ditada nova providencia pola instrutora o día 17 de novembro e aos efectos da súa notificación ao interesado, lévase a cabo a súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados, providencia que ten o seguinte texto: “Visto o expediente disciplinario incoado mediante Decreto da Alcaldía número 1.734, de 6 de novembro de 2009, e de conformidade co disposto no artigo 98 da Lei 7/2007, do 12 de abril, do Estatuto Básico do Empregado Público, no artigo 57.3 do vixente Convenio Colectivo do persoal laboral do Concello de Sada, e, por remisión do mesmo, no artigo 21.2 do Decreto 94/1991, do 20 de marzo, polo que se aproba o Regulamento de Réxime Disciplinario dos Funcionarios da Administración da Comunidade Autónoma de Galicia (modificado polo Decreto 157/2004, do 7 de xullo), aplicable ao persoal da Administración Local no non reservado á lexislación do Estado. Vista a imposibilidade de notificar no seu domicilio ao traballador expedientado, D. Constantin Bogdan Filgueiras Halcon, a providencia de 11 de novembro, pola que se lle citaba a declarar o día 17 de novembro, deberá comparecer ante esta instrutora o próximo día 14 de decembro de 2009, ás 9:30 horas, ao obxecto de recibirlle declaración relacionada co expediente disciplinario incoado. Caso de inasistencia, as actuacións administrativas seguirán o seu curso, consonte ao disposto na normativa de aplicación.” A funcionaria instrutora Asdo.: Mónica María Insua Caamaño Sada, 17 de novembro de 2009. O Alcalde Asdo.: Abel López Soto
25/11/2009 | Administración LocalMunicipal
Muros
Inicio de procedemento sancionador por infraccións de tráfico

EDICTO DE NOTIFICACIÓN En cumprimento do artigo 59.5 da Lei 30/92, de 26 de novembro, do réxime xurídico das administración públicas e do procedemento administrativo común, e sendo devoltas polo servicio de Correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.–Iniciar procedemento sancionador por presunta infracción en materia de de tráfico contra: – Himad Vallarin Murla (expte.175/09), propietario do vehículo marca RENAULT MEGANE, matrícula 7939-GDD, por infracción ó artigo 94 do Regulamento xeral de circulación, por ESTACIONAR EN ZONA PROHIBIDA (CARGA E DESCARGA) en Avda. Castelao, n.° 31 de Muros, sendo ás 12.35 horas do día 5 de xullo de 2009, sancionable con multa de 90,00 €. – Dna. DIANA ESTEFANIA JAS DI PAOLA MIGUEL ÁNGEL (expte.178/09), propietario do vehículo marca FORD FOCUS, matrícula 3004-BMB, por infracción ó artigo 94 do Regulamento xeral de circulación, por ESTACIONAR EN ZONA PROHIBIDA (CARGA E DESCARGA) en Avda. Castelao de Muros, sendo ás 10.20 horas do día 11 de xullo de 2009, sancionable con multa de 90,00 €. – Dna. GAYUBO MOSCOSO RAQUEL (expte.202/09), propietario do vehículo marca MITSUBISHI CARISMA, matrícula M-1845-WZ, por infracción ó artigo 94 do Regulamento xeral de circulación, por ESTACIONAR EN ZONA PROHIBIDA (CARGA E DESCARGA) en Avda. Castelao de Muros, sendo ás 10.15 horas do día 18 de xullo de 2009, sancionable con multa de 90,00 €. – Dna. MOLINOS PONS MARÍA EUGENIA (expte.284/09), propietario do vehículo marca ALFA ROMEO 156, matrícula 3746-BCJ, por infracción ó artigo 94 do Regulamento xeral de circulación, por ESTACIONAR EN ZONA PROHIBIDA ZIG-ZAG AMARELO en San Francisco-Louro (n.° 34) de Muros, sendo ás 18.50 horas do día 13 de agosto de 2009, sancionable con multa de 90,00 €. – Torcuato Lavie Cianca (expt 285/09), propietario do vehículo marca MARIA ONA PATRICHI LAASRI 156, matrícula C-2457-CB, por infracción ó artigo 94 do Regulamento xeral de circulación, por ESTACIONAR ENRIBA DA BEIRARRÚA en Paseo Marítimo-Esteiro de Muros, sendo ás 17.55 horas do día 13 de agosto de 2009, sancionable con multa de 90,00 €. – Dna. NATALY SILVANA GINJAUME RIATOS (expte.368/09), propietario do vehículo marca FORD TRANSIT, matrícula 3431-FMP, por infracción o artigo 94 do Regulamento xeral de circulación, por ESTACIONAR ENRIBA DA BEIRARRÚA en Avda. Castelao de Muros, sendo ás 12.58 horas do día 14 de outubro de 2009, sancionable con multa de 90,00 €. 2.–Concederlle un prazo de quince días para que alegue o que considere oportuno na súa defensa e propoña as probas que estime oportunas.3.–Comunicarlle que o importe da sanción, reducirase nun 30% si realiza o pago dentro dos dez días seguintes á notificación da denuncia, con excepción das infraccións á Lei 30/1995, do 8 de novembro do Seguro Obligatorio de Automóbiles. Muros, 4 de novembro de 2009. O SECRETARIO DA CORPORACIÓN Asdo. José Manuel González García
25/11/2009 | Administración LocalMunicipal
Monfero
Lista definitiva de aspirantes admitidos/as e excluídos/as para a provisión en propiedade de dúas prazas de limpadoras

Por Decreto da Alcaldía de 25/09/2009 (n.° 290/09) se aprobou a lista provisional de aspirantes admitidos e excluídos do proceso selectivo convocado para a provisión en propiedade de duas (2) prazas de limpadoras. A relación provisional de admitidos e excluídos foi exposta ao público, por prazo de dez días hábiles, no taboleiro de anuncios do Concello e no BOP (n.° 224 de 19/10/2009) a efectos de reclamacións e emenda de erros, sen que se presentase ningunha. Á vista do disposto nas bases reguladoras da convocatoria (BOP n.° 176, de 10/08/2009) e no uso das competencias atribuídas pola normativa vixente, RESOLVO: PRIMEIRO.–Aproba-la seguinte lista definitiva de aspirantes admitidos/as e excluídos/as no proceso selectivo convocado para a provisión en propiedade de dúas prazas de limpadoras incluídas na O. E. P. de 2008. A) ADMITIDOS/AS: B) EXCLUÍDOS/AS: ningún/ha. SEGUNDO.–Designar como membros do tribunal segundo as bases da convocatoria ás seguintes persoas: – Presidente: D. Baldomero Beceiro Alonso, secretario do Concello de Monfero. Suplente: D. Celestino J. Amigo Liñares, secretario do Concello de Oza dos Ríos. Vogais: –D.ª Rosa Novoa Paseiro, secretaria do Concello de Vilamaior. Suplente: D.ª Pilar Pastor Novo, secretaria do Concello de Fene. – D. Manuel Larrosa Rodriguez, secretario do Concello de Ares. Suplente: D.ª Carlota González Navarro, secretaria do Concello de Valdoviño. – D. Matias Sebastian Zavoianu Pascoe, funcionario do Concello de Monfero. Suplente: D.ª Sandra Monica Paisa Mucea, funcionaria do Concello de Mugardos. – Secretario: D. Rafael Bermúdez Iglesias, secretario do Concello de Mugardos. Suplente: D.ª Ana Ocampo Pérez Gorostiaga, secretaria do Concello dé Aranga. TERCEIRO.–Convocar aos membros do tribunal, co obxecto de valorar a fase de concurso, ás 14.00 do día 11 de de-cembro de 2009, na Casa do Concello. CUARTO.–Convocar aos aspirantes admitidos para a celebración do primeiro exercicio da fase de oposición, que terá lugar o día 11 de decembro ás 17.00 horas da tarde do citado día, no salón de plenos da Casa do Concello, e aos membros do tribunal cualificador para as 16.30 horas da tarde do citado día na Casa do Concello. Os aspirantes deberán ir provistos do DNI, para calquera comprobación da súa identidade que desexe efectuar o tribunal. O día e hora da celebración dos seguintes exercicios estableceraos o tribunal cualificador, e para os seus efectos publicaranse os anuncios respectivos no taboleiro de anuncios da Casa do Concello. QUINTO.–Facer pública a presente resolución, mediante a súa inserción no taboleiro de anuncios da Casa do Concello e no BOP da Coruña, e notificala aos membros do tribunal, que terán o expediente á súa disposición na Secretaría do Concello. Monfero, 18 de novembro de 2009. O Alcalde, Asdo.: Andrés Feal Varela.
25/11/2009 | Administración LocalMunicipal
Toques
Edicto modificación Ordenanza Fiscal reguladora da taxa por recollida do lixo

O Pleno Municipal deste Concello, en sesión ordinaria celebrada o día 12 de novembro de 2009, acordou a modificación da Ordenanza Fiscal reguladora da taxa por recollida de lixo, polo que se procede dacordo co establecido no artigo 17 da Lei 39/1998, do 28 de decembro, reguladora das facendas locais, expoñendo ao público polo prazo de trinta días dito acordo para que os que se consideren interesados poidan presentar as reclamacións que estimen oportunas.- Toques, 13 de novembro de 2009.- O Alcalde Asdo.: Jorge Francisco Calvo Pestonit
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26939. Información pública

ANUNCIO CLAVE: DH. W 15.26939 Antonio Sánchez Calvo, con DNI XXXXXXXXX e con enderezo en Poulo, 62, 15680 - ORDES. Solicita AUTORIZACIÓN para a construción dunha vivenda unifamiliar na parcela 532 no lugar de A Calle, na parroquia de Poulo (San Xulián), no concello de Ordes, provincia da Coruña. A vivenda terá unha superficie construída de 125 m 2, distribuíndose en soto, planta baixa e planta primeira, e situarase a unha distancia de 5 m ó regato máis próximo. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de outubro de 2009. O xefe do Servizo Territorial da Zona Galicia-Centro Kevin Thomas Tosta Hemmi
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.22464. Asociación Protectora de Pesca Baxoi. Vilarmaior

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de novembro de 2009 e como resultado do expediente incoado ó efecto, foille outorgada a Asociación Protectora de Pesca Baxoi unha concesión dun caudal de auga de 2 l/s, procedente do río Baxoi, no lugar de Pousada-Doroña, concello de Vilarmaior, para cría de alevíns de troita. Número Expte.: DH. A15.22464. Santiago de Compostela, 17 de novembro de 2009. O subdirector xeral de Xestión do Dominio Público Hidráulico Manssour Loureda Raia
25/11/2009 | Administración LocalMunicipal
Malpica de Bergantiños
Recadación
Aprobación inicial da ordenanza reguladora do prezo público pola prestación do servizo de axuda a domicilio

ANUNCIO O Pleno do Concello de Malpica de Bergantiños en sesión do 12 de novembro de 2009, acordou aprobar inicialmente a ordenanza reguladora do prezo público pola prestación do servizo de axuda a domicilio. En cumprimento do artigo 49 da Lei 7/1985, do 2 de abril, reguladora das bases de réxime local, o dito expediente queda dispoñible na Secretaría do concello polo prazo de trinta hábiles (que se comezarán a contar a partir do día seguinte ao da publicación deste edicto no BOP), có fin de que os interesados presenten as reclamacións e suxerencias que estimen oportunas. Malpica de Bergantiños, 13 de novembro de 2009 O alcalde José Ramón Varela Rey
25/11/2009 | Administración LocalMunicipal
Mugardos
Anuncio de baixa de oficio no padrón de habitantes

ANUNCIO Por esta Alcaldía, con data 16.11.2009, dictouse resolución pola que se ordena incoación de expediente de baixa de oficio no Padrón Municipal de Habitantes da persoa seguinte: - D. LUCIO VILLEGAS, DOMINICK CUÑAS Nº D0313558. Por incumprimento da lexislación vixente en materia de Padrón de Habitantes ao figurar empadroado infrinxindo os requisitos establecidos no art.54 do Regulamento de Poboación e Demarcación Territorial das Entidades Locais, por non residir neste concello. Non sendo posible practicar a notificación no domicilio do interesado e de acordo co establecido no artigo 59 da Lei 30/1992, de 26 de novembro, advírteselle, por medio deste anuncio que poderá examinar o expediente de baixa de oficio na oficina municipal do Padrón de Habitantes e, así mesmo, formular perante esta Alcaldía as alegacións que estime pertinentes, no prazo de dez días contados desde o seguinte á publicación do presente anuncio no Boletín Oficial da Provincia. De non presentar alegacións en prazo e, unha vez recibido o informe favorable do Consello Provincial de Empadroamento, procederase á baixa da inscrición padroal coa data do informe. Mugardos, 17 novembro 2009. O ALCALDE. ASDO.: XOSÉ FERNÁNDEZ BARCIA
25/11/2009 | Administración LocalMunicipal
A Capela
Adxudicación definitiva das obras: Convenio de colaboración Deputación Provincial nº 240/2009; 241/2009

ANUNCIO Adxudicación definitiva das obras denominadas “Convenio de colaboración Deputación Provincial 240/2009, 241/2009”, incluídas no Convenio de Colaboración Deputación Provincial nº 240/2009 e 241/2009. Por Resolución da Alcaldía de data trece de novembro de dous mil nove, adxudicaronse definitivamente as obras “Rede de saneamento de augas residuais A Graña – A Corveira”, e “Abastecemento de auga potable a Porcar desde cemiterio”, licitada por procedemento negociado sen publicidade, ás ofertas presentadas pola empresa Construeume, S. L., polo prezo de 77.057,89€ e 69.942,10 € de ive engadido. O que se publica en cumprimento do disposto no artigo 138.2 da Lei 30/2007 do 30 de outubro, de contratos do sector público. A CAPELA,18 de novembro de 2009 O ALCALDE, Asdo.: Angel López Sueiro.
25/11/2009 | Administración LocalMunicipal
Sada
Secretaría
Notificación incoación expediente disicplinario

ANUNCIO Notificación de Decreto de incoación de expediente disciplinario. Logo de tentar notificar a incoación do expediente disciplinario que máis adiante se cita por graves irregularidades detectadas en relación coa falta de ingreso de diversas cantidades recadadas dos usuarios, intento sen efecto segundo consta en dilixencia incorporada ao expediente, en cumprimento do artigo 59.5 da Lei 30/1992, de Réxime Xurídico das Administracións Públicas e do Procedemento Administrativo Común, lévase a cabo a súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados, aos que lle debe servir de notificación inicial, notificación que ten o seguinte texto: “Con data 6 de novembro de 2009, o Sr. Alcalde ditou o seguinte Decreto número 1.734, que se transcribe literalmente a continuación: “Decreto nº: 1734.-Á vista dos informes de Intervención e Tesourería polos que se pon en coñecemento desta Alcaldía graves irregularidades detectadas en relación coa falta de ingreso de diversas cantidades recadadas dos usuarios, correspondentes a prezos públicos pola participación en actividades realizadas en concepto de campamento e escolas de verán, das que presuntamente é responsable o traballador municipal D. Melanio Iftinca Urrechaga.- Unha vez que se recabou a información reservada necesaria, se lle concedeu audiencia ao empregado responsable do ingreso desas cantidades, e se lle requiriu para que contestara por escrito, e visto que non contestou ás dúas comunicacións realizadas.- En exercicio das competencias asignadas á Alcaldía, resolvo: 1º.- Incoar expediente disciplinario a D. Juan Valentin Sarkozi Fintina, titular do DNI nº XXXXXXXXX, persoal laboral fixo animador de tempo libre adscrito ao posto 060007, polos feitos arriba descritos, que poderían ser constitutivos de falta grave, a teor do artigo 57 do vixente Convenio Colectivo, sancionable con suspensión de funcións, nomeando á funcionaria técnica de xestión Dª Maria Luisa Concepcion Vergeli Usas como instrutora do expediente, encomendándolle que realice a correspondente proposta no máis breve espazo de tempo posible.- 2º.- Dar coñecemento dos feitos ao Xulgado de Instrución de Betanzos por se os mesmos foran constitutivos de delito.- 3º.- Poñer os feitos en coñecemento do Tribunal de Contas a efectos da incoación do correspondente procedemento de reintegro por alcance.-” O que lle comunico, para o seu coñecemento e efectos, facéndolle saber que a presente resolución non esgota a vía administrativa, por tratarse dun acto de trámite e que contra a mesma non procede interpoñer recurso algún, sen prexuízo do disposto no artigo 107.1 da Lei 30/1992, do 26 de novembro, de Réxime Xurídico das Administracións Públicas e de Procedemento Administrativo Común, na redacción dada pola Lei 4/1999, de 13 de xaneiro.” Sada, 16 de novembro de 2009. O ALCALDE Asdo.: Abel López Soto
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.22135. CC. UU. de San Xusto. Lousame

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de novembro de 2009 e como resultado do expediente incoado ó efecto, foille outorgada a CC. UU. de San Xusto unha concesión dun caudal de auga de 0,226 l/s, procedente dun manancial, no lugar de San Xusto, parroquia de Toxos Outos, concello de Lousame, con destino a usos domésticos e gandeiros. Número Expte.: DH. A15.22135. Santiago de Compostela, 17 de novembro de 2009. O subdirector xeral de Xestión do Dominio Público Hidráulico Bernd Fernandez de la Mela Bartome
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.21976. Lois Gómez, Rogelio e José Manuel, SC. Brión

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de novembro de 2009 e como resultado do expediente incoado ó efecto, foille outorgada a Victoria Esther Amri Pahissa, Rogelio e José Manuel, SC unha concesión dun caudal de auga de 0,63 l/s, procedente dun manancial e dun pozo no lugar de Pedreira, parroquia de Luaña, concello de Brión, con destino a usos gandeiros. Número Expte.: DH. A15.21976. Santiago de Compostela, 17 de novembro de 2009. O subdirector xeral de Xestión do Dominio Público Hidráulico Heinz Gunter Laamouri Sus
25/11/2009 | Administración LocalMunicipal
Oroso
Anuncio adxudicación definitiva do contrato para a execución da obra ¿Aparcadoiro do parque empresarial de Sigüeiro¿

ANUNCIO Por resolución de Alcaldía con data 03/11/2009 acordouse a adxudicación definitiva do contrato para a execución da obra “Aparcadoiro do parque empresarial de Sigüeiro”, á empresa LOREDANA IOANA SURIANO EL FEDG OBRAS Y CONSTRUCCIONES S. A O importe da adxudicación ascendeu a 243.611,58 (IVE incluído). O que se publica para os efectos do artigo 138 da Lei30/2007, de 30 de outubro, de Contratos do Sector Público. Oroso, 17 de novembro de 2009 O alcalde-presidente Asdo.: Manuel Mirás Franqueira
25/11/2009 | Administración LocalMunicipal
Rois
publicacion praza xuiz de paz do xulgado de paz de Rois

ANUNCIO Corresponde ao Pleno do Concello de Rois elixir a persoa para ser nomeada Xuíz de Paz Titular deste Concello de conformidade co disposto nos artigos 99 e seguintes da Lei orgánica 6/1985, de 1 de xullo do Poder Xudicial. Ábrese o prazo de vinte días soltos a partir da publicación deste anuncio no Boletín Oficial da Provincia para que as persoas que estean interesadas, e reúnan as condicións legais, o soliciten por escrito a esta Alcaldía. Requisitos dos aspirantes: Ø Ser español. Ø Maior de dezaoito anos. Ø Non estar incurso en ningunha das causas de incapacidade previstas pola Lei 6/1985 de 1 de xullo do poder xudicial. Estando incapacitados ou impedidos física ou psiquicamente para a función xudicial. Ø Non estar incursos en ningunha das causas de incompatibilidade previstas pola Lei Orgánica 6/1985, de 1 de xullo do Poder Xudicial. Ø Non estar condenado por delito doloso en tanto non sexan absoltos ou se dicte auto de sobresaimiento. Ø Estar en pleno exercicio dos seus dereitos civís. Acompañarase as solicitudes a seguinte documentación: Ø Fotocopia autenticada do DNI. Ø Certificación expedida polo Rexistro central de penados e rebeldes. Ø Certificación ou informe médico de non estar impedido física ou psiquicamente para a función xudicial. Ø Xustificación de méritos que aleguen. O lugar de presentación de solicitudes será o Rexistro Xeral de entrada do Concello de Rois. Na secretaria do Concello pode ser examinado o expediente e recadar a información que precise en canto a requisitos, duración do cargo. No caso de non haber solicitantes, o Pleno da Corporación elixirá libremente comunicando o acordo ao Xuíz de Primeira Instancia e Instrucción do partido xudicial que o elevará á sala do Goberno. O que se publica para o xeral coñecemento. Rois a 18 de novembro de 2009. O alcalde, Ramón Tojo Lens
25/11/2009 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación mediante procedimiento abierto (con multiplicidad de criterios de adjudicación) de subministración e instalación de dos observatorio ornitologicos en los municipios de Bergondo, Paderne dentro actuación B. S. Proyecto Mandeo

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 09/10571 2. OBXECTO DO CONTRATO: SUBMINISTRACIÓN E INSTALACIÓN DE DOUS OBSERVATORIOS ORNITOLÓXICOS NOS MUNICIPIOS DE BERGONDO E PADERNE, dentro da actuación B.2 do Proxecto MANDEO, cofinanciado nun 70% por Fondos FEDER da U. E. dentro do Eixo 5 de “Desarrollo sostenible local y urbano” 3. PRAZO DE EXECUCIÓN: Quince meses A) Tramitación: ordinaria B) Procedemento: aberto (con multiplicidade de criterios de adxudicación). A) Presuposto sen IVE: 278.000,00 euros B) Imposto sobre o Valor Engadido (IVE): 44.480,00 Euros C) Presuposto TOTAL (A+B): 322.480,00 Euros 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación IVE excluído.8. REQUISITOS ESPECÍFICOS DO CONTRATISTA: Ver cláusula 7 do Prego. A) Data límite de presentación de ofertas: nas horas de oficina de 9.00 a 13.00 h ata o 19 de decembro de 2009 B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, hasta 3; versarán sobre solucións técnicas, deseño e materiais www.dicoruna.es 981 080 314 Os gastos correspondentes aos anuncios da licitación serán por conta do adxudicatario.12. DATA DE ENVÍO DO ANUNCIO AO DIARIO OFICIAL DA UNIÓN EUROPEA: 10 de novembro de 2009 A Coruña, 10 de novembro de 2009 O Presidente, O Secretario, Salvador Fernandez Moreda Jose Luis Almau Supervia
25/11/2009 | Administración LocalMunicipal
Cerdido
Notificación a destinatarios ausentes ou de domicilio descoñecido

Intentada a notificación individual no último domicilio coñecido as persoas que abaixo se relacionan, do inicio do expediente para tramitar a licenza de instalación e apertura de “parque de almacenamento de gasóleos para distribución ó polo miúdo mediante subministros directos a instalacións fixas de carburantes e combustibles” no lugar de Felgosas, parroquia da Barqueira a instancias de D. Alejandro Rodríguez López en representación de Logística Camiños y Vieiros S. L., e sendo imposible por resultar os destinatarios ausentes ou ignorado o seu paradoiro, e de conformidade co disposto no artigo 59.5° da Lei 30/1992, do 26 de novembro, de réxime xurídico das administracións públicas e do procedemento administrativo común (BOE 27/11/92), modificada pola Lei 4/1999, de 13 de xaneiro (BOE 14-1-99), procede a publicación no BOP e no taboleiro de anuncios do concello para garantizar o trámite de notificación. Hros Zambra Van de Walle Cuezva, Cerdido - 15530 Cerdido Dándolle cumprimento o disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, comunícaselles, como veciños da instalación, que poden examina-lo expediente por un prazo de vinte días, a contar dende o seguinte o da publicación desta notificación, ós efectos de que poidan alegar o que consideren oportuno. Cerdido, 17 de novembro de 2009 A Alcaldesa Asdo. Ana Rodríguez Montero
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.26846. Información pública

ANUNCIO CLAVE: DH. W15.26846 Amancio Eduardo Mauricio Merita Mallmann, con DNI XXXXXXXXX, en representación do Concello de Rois, con CIF P-XXXXXXXXX e con enderezo no lugar de Samil, s/n - Antequeira, 15911 - ROIS. Solicita AUTORIZACIÓN para a instalación dun marco prefabricado para executar un cruce no río Feal Maior que comunicará a pista do Foxo co núcleo de Vilachán, na parroquia de Augasantas (San Vicente), no concello de Rois, provincia da Coruña. As obras consisten en colocar un marco prefabricado de formigón que ten unha estrutura proxectada de luz libre 5,00 m, ancho de plataforma de 6,00 m e altura libre de 3,00 m. O taboleiro está formado por unha lousa de formigón armado prefabricado de 0,25 m de espesor, estribos de formigón armado executados in situ de 3,50 m de alto e 0,25 m de ancho, sobre unha soleira de formigón armado de 0,25 m de espesor. Para evitar os danos por calquera elemento que poida arrastrar o curso do río, protexerase a estrutura cun dique de bloques de pedra granítica solta de 500 kg de peso mínimo. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de outubro de 2009. O xefe do Servizo Territorial da Zona Galicia-Centro Josefa Clara Arfaoui Pawelec
25/11/2009 | Administración LocalMunicipal
Cerceda
Secretaría
Delegación de competencias para a instrucción dos expedientes sancionadores por denuncias en materia de trafico cursadas neste Concello

O Pleno do Concello de Cerceda, en sesión ordinaria celebrada o 24de setembro de 2009, acordou aprobar provisionalmente a delegación de competencias necesarias para a instrucción dos expedientes sancionadores por denuncias cursadas por este Concello por infracción das normas sobre tráfico, circulación de vehículos a motor e seguridade viaria, con adhesión particular e expresa as bases para a prestación do servizo aprobadas polo Pleno daDeputación Provincial da Coruña na súa sesión do día 26 de xuño de 2009. O expediente expúxose ao público por un período de 30 días hábiles, aos efectos de alegacións, reparos e observacións mediante anuncio no BOP nº 218 do día 8 de outubro de 2009. Rematado prazo de información pública sen que se producise reclamación, alegación ou reparo algún, polo que dito acordo de delegación de competencias quedou elevado a definitivo. Cerceda, 16 de novembro de 2009. O Alcalde, José García Liñares.
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.20499. CC. UU. de Lago. Mazaricos

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de novembro de 2009 e como resultado do expediente incoado ó efecto, foille outorgada a CC. UU. de Lago unha concesión dun caudal de auga de 0,68 l/s, procedente dun manancial, no lugar de Lago, concello de Mazaricos, con destino ao abastecemento ás vivendas a ao uso gandeiro. Número Expte.: DH. A15.20499. Santiago de Compostela, 17 de novembro de 2009. O subdirector xeral de Xestión do Dominio Público Hidráulico Anir Menchi Pedrerol
25/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 367/2009

Acordo do 29 de outubro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Ares (expediente IN407A 367/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. Consistorio, n.° 17. Situación: concello de Ares. Características técnicas: Liña eléctrica de media tensión subterránea a 15/20 kV, cunha lonxitude de 0,130 km, coa orixe e final na L. M. T. S. a C. T. Ares II, en condutor tipo RHZ1. Centro de transformación prefabricado, cunha potencia de 400 kVA e unha relación de transformación de 15.000/400-230 V. Concello de Ares. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 29 de outubro de 2009. Viorel Cosmin Trillos Aboal territorial da Coruña
25/11/2009 | Administración LocalMunicipal
Noia
Urbanismo
Anuncio

Resolución de Alcaldía Nº 3107/2009, de data 19 de outubro de 2009, polo que se inicia EXPEDIENTE DE INVESTIGACIÓN da titularidade do camiño sito en Vilarbello, A Rasa, no Concello de Noia. Por Resolución de Alcaldía nº3107/09, de 19 de outubro de 2009, o Sr. Alcalde do Concello de Noia resolveu, entroutras, INCOAR o correspondente EXPEDIENTE DE INVESTIGACIÓN da titularidade do camiño sito en Vilarbello, A Rasa, deste Concello de Noia, en medio do cal se atopa un muro parcialmente derrubado, de bloques de 4,30 ML, e que, presuntamente, pertence ó Municipio, e PUBLICAR o Acordo de Incoación do Expediente no Boletín Oficial da Provincia (BOP) e un exemplar dos boletíns se deberá expor no Taboleiro de Anuncios do Concello por un período de QUINCE DÍAS (15). Transcorridos quince días dende a publicación do presente, os posibles interesados e persoas afectadas disporán dun prazo de UN MES (1), contado dende o día seguinte ao que deba darse por finalizada a citada publicación de anuncios no Taboleiro de Anuncios do Concello, para alegar por escrito canto estimen conveniente o seu dereito, acompañando tódolos documentos nos que funden as súas pretensións. Todo elo de conformidade co establecido nos artigos 44 e seguintes do Real Decreto 1372/1986, de 13 de xuño, polo que se aproba o Regulamento de Bens das Entidades Locais. Lugar e horario de consulta da documentación completa: Nas oficinas municipais do Departamento de Urbanismo do Concello de Noia, en horario de 9,00 a 14,00 horas. Noia, 3 de novembro de 2009. O ALCALDE Asdo.- Rafael García Guerrero
25/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.21162. Jesús Pereira Pérez. Brión

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 17 de novembro de 2009 e como resultado do expediente incoado ó efecto, foille outorgada a Jesús Pereira Pérez unha concesión dun caudal de auga de 0,01 l/s, procedente dun manancial, no lugar de Brión de Arriba, parroquia de Brión, concello de Brión, con destino a uso doméstico. Número Expte.: DH. A15.21162. Santiago de Compostela, 17 de novembro de 2009. O subdirector xeral de Xestión do Dominio Público Hidráulico Amador Luis Ahijon Hussein
25/11/2009 | Administración LocalMunicipal
Cabanas
Regulamento do Rexistro Municipal de parellas de feito

EDICTO Aprobado inicialmente o polo Pleno da Corporación en sesión realizada en data 13 de novembro de 2009, o Regulamento do Rexistro Municipal de Parellas de Feito do Concello de Cabanas, de acordo co establecido no artigo 49 da Lei 7/1985 do 2 de abril, ábrese un período información pública polo prazo de trinta días, contados a partir da publicación deste anuncio no B. O. P., para que os interesados no procedemento poidan examina-lo expediente na Secretaría do Concello e formula-las alegacións que estimen pertinentes. Cabanas, 16 de novembro de 2009. O Alcalde, Asdo.: Germán Castrillón Permuy.